da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da da da da da da da da da da da da da sv da fr da da da da da da da da da da da da sv da da da da da da da da da da da hu es hbs_lat da da da da da da da en da da da da da da da da da da da da da nb da da en da da da da da da da da da da da da da da da da da nn da da en da en da en da en da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Verdens bedste nytårsdrinks | ISABELLAS
Lav de lækreste, mest farverige og festlige nytårsdrinks! En mere festlig aften end nytårsaften finder du næppe, så drinksne skal være helt i top! Vi samlet skønne, boblende drinks til anledningen.
Af Camilla Zarah Lawes, Julie Hey og Max Martinussen 15.12.2021 Foto: Lars Ranek, Bjørn Jakobsen, Columbus Leth, Kirsi-Maria Savola og Inge Skovdal (Skovdal & Skovdal Fotografi ApS)
Til en rigtig nytårsfest hører rigtige drinks, og det skal selvfølgelig være nogle farverige og fine nogle, der smager ekstra godt i anledning af det nye års komme!
Her får du vores nytårsfavoritter! Først nogle nytårsdrinks med champagne, og så en masse inspiration til vores favoritdrinks, der passer perfekt til enhver festlig lejlighed!
Nytårsaften er efterhånden lige rundt om hjørnet, og drinks og champagne skal der til. Vi har gjort det lidt nemt for dig og samlet tre drinks med meget få ingredienser, og som alle indeholder champagne.
Vi er vilde med drinks, der har en lidt frisk smag. Derfor har vi udvalgt disse tre drinks med ananas, jordbær og citron. Skål, og godt nytår!
2 flasker champagne eller crémant
Sådan laver du champagnedrink med ananas:
Kog ananasjuicen i en gryde med sukkeret, til det koger med 1 cm store bobler, og det er som tyk sirup.
Smag til med sukker – det skal være sødt. Afkøl.
Kom lidt sirup på kanten af glassene, og dyp dem i sukkeret, så der kommer en flot sukkerkant.
Kom 1 spsk. sirup i hvert glas, hæld champagne på, og rør godt rundt, til boblerne er faldet og siruppen rørt ud.
Fyld glasset helt op med champagne, og servér.
TIP Ananassiruppen kan holde sig i køleskabet i en uges tid, så du kan sagtens lave den i god tid.
Lav en festlig jordbær-champagne
Det skal du bruge:
400 g optøede jordbær fra frost
1 flaske mousserende vin eller champagne, afkølet
Sådan laver du drinken:
Kom jordbærrene i en lille gryde med sukker, vaniljebælg og -korn, og kog ved lav varme i 5-8 minutter, til de er kogt ud.
Mos jordbærrene med en gaffel, og passer dem gennem en sigte. Opbevar lagen på køl, til den skal bruges.
Drys lidt sukker ud på en flad tallerken. Dyp en ren finger i jordbærlagen, smør lidt på hver glaskant, og vend den ned i sukkeret.
Fordel lagen i glassene, og hæld kolde bobler på. Servér straks.
Champagnedrink med vanilje og citron
Det skal du bruge:
75 cl mousserende vin eller Asti
Sådan laver du champagnedrink med vanilje og citron
Riv skallen af citronen, så du har ca. ½ tsk., og pres 1 spsk. saft fra citronen.
Kog sukker og vand, og tilsæt citronsaft og -skal.
Lad blandingen blive klar, og lad det køle af på køkkenbordet.
Hæld 3½ dl champagne eller anden mousserende vin i sukkerblandingen, hæld det i en lille frysebeholder og frys den natten over.
Ved servering rives isen med en gaffel og fordeles i 6 høje glas.
Top med resten af den mousserende vin, og drys med vaniljekorn.
Inspiration til alkoholfri drinks og cocktails
Skru op for festlighederne med nogle af de lækreste nytårsdrinks! Vi har håndplukket en hel samling til inspiration herunder, så du kan finde den perfekte drink til din nytårsaften.
Gin og tonic med brombær
Gin og tonic er en klassiker, der bliver ved at være stilet og lækker — her har den fået et rigtigt nytårstwist, da den piftet op med brombær!
Gin og tonic med brombær
Nem cocktail - Pink gin med rosmarin
Hvis du leder efter en nytårscocktail, der er både smuk, lækker og virkelig nem, så er det her vores bedste kandidat. Det er en fin cocktail i pink med en smag af grape, gin og rosmarin. Der er ganske få ingredienser, og den er hurtigt at lave, se bare i opskriften:
Pink gin med rosmarin - nem cocktail
TIP: Man går nu heller ikke fejl at en god PIÑA COLADA.
Dark and stormy, selvfølgelig
Alle tiders festdrink er en oplagt mulighed, når drinkskortet skal skrive til nytårsaften. Dark n’ stormy er en simpel drink, der ikke kræver nogen vilde bartender færdigheder — men med den evigt gode smag, ulmende udtryk og det dystre navn, så er det ikke desto mindre en drink perfekt til de særlige lejligheder.
Få opskriften på dark ’n’ stormy.
Pisco passion sour – åh, ja!
Hvis du ligesom os godt kan synes, at det kan blive lidt for sødt i løbet af aftenen, så er det perfekt med en syrlig drink til at ryste op i smagsløgene og lægge tempoet lidt om. Her er vores favorit! Pisco er en brandy, og den her drink er et lækkert samsurium af passionsfrugt, limesaft og Pisco. Få opskriften på en vaske ægte bartenderfavorit: Pisco passion sour.
Savner du inspiration til alkoholfri drinks?
Der er ingen grænse for hvor festligt det kan blive, og der er ingen grund til at skrue ned for charmen, selv ikke, hvis du ikke kan drikke alkohol — vi har samlet en masse inspiration til drinks, der kan laves uden alkohol. Se bare i vores guide til alkoholfri drinks.
Kan du ikke få cocktails nok?
Vi har massere af cocktails i vores drinkssamling. Her er bare et lille udvalg:
Cocktailopskrift: Martini med æble
Ej, og så lige et par drinks, som vi elsker og som ikke må glemmes, selvom de ikke fik lov at være med herover:
nytår drinks fest drikke
Overrask gæsterne: Lav din egen havtornsnaps!
Sommerdrink med cremant og havtorn
Mojito med jordbær og mynte
Sommerdrinks med hyldeblomst, gin og mynte
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik